b'\n_START_ARTICLE_\nPascal Touron\n_START_PARAGRAPH_\nPascal Touron (f\xc3\xb8dt 22. maj 1973 i Arcachon, Frankrig) er en fransk tidligere roer og dobbelt olympisk medaljevinder._NEWLINE_Touron vandt (sammen med Thibaud Chapelle) en bronzemedalje i letv\xc3\xa6gtsdobbeltsculler ved OL 2000 i Sydney. Fire \xc3\xa5r senere, ved OL 2004 i Athen, vandt han en s\xc3\xb8lvmedalje i samme disciplin, denne gang som makker til Fr\xc3\xa9d\xc3\xa9ric Dufour. Det var de to eneste udgaver af OL han deltog i._NEWLINE_Touron vandt desuden en VM-guldmedalje i letv\xc3\xa6gtsotter ved VM 2001 i Luzern.'